न्यूजीलैंड में भारतीय मूल की महिला को जलाया  
न्यूजीलैंड में भारतीय मूल की एक महिला को जिंदा जलाने के आरोपी उसके पति की तलाश के लिए पुलिस ने इंटरपोल से सहायता मांगी है।
न्यूजीलैंड में भारतीय मूल की एक महिला को जिंदा जलाने के आरोपी उसके पति की तलाश के लिए पुलिस ने इंटरपोल से सहायता मांगी है। पुलिस ने बताया कि 28 वर्षीय रंजीता शर्मा भारतीय मूल की फिजी की नागरिक थी।  वह संभवत: शुक्रवार को यहां अपने पति के साथ आई थी। उनके साथ एक चार साल का बच्चा भी था। उसका जला हुआ शव हुंटले में एक सड़क किनारे बरामद किया गया। पुलिस ने कहा कि उनकी कार ऑकलैंड हवाई अड्डे से बरामद की गई है।  जांच अधिकारी सीनियर सार्जेट निगेल कील ने संवाददाताओं को बताया कि इस मामले को लेकर महिला के पति की तलाश के लिए इंटरपोल को सूचित कर दिया गया है, लेकिन पुलिस को उसका नाम पता नहीं है। कील ने कहा, हम विदेशी अधिकारियों के साथ संपर्क बनाए हुए हैं और बच्चे की सुरक्षा को लेकर कदम उठाए जा रहे हैं।